**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 31.10.2018 г., ПРОТОКОЛ № 14**

**ПО ТОЧКА ЧЕТВЪРТА**

**Предложение относно учредяване право на прокарване на отклонение от общата мрежа заедно със сервитута в границите на общински имоти – имот частна общинска собственост, УПИ І-537, кв.23 по плана гр. Трявна представляващ ПИ с идентификатор 73403.501.2572 и имот частна общинска собственост УПИ V-537, кв.23 по плана гр. Трявна, представляващ ПИ с идентификатор 73403.501.2442 по КК и КР на гр. Трявна**

**Вносител: Кметът на общината**

**Р Е Ш Е Н И Е № 179**

На основание чл. 21 ал. 1 т. 8 от ЗМСМА, във връзка с чл. 193 ал. 4 и 6 от ЗУТ, и във връзка с чл.67, ал.2 от Закон за енергетиката, Общински съвет Трявна

**Р Е Ш И:**

1. Да се учреди на Министерство на здравеопазването, с адрес гр. София, пл. „Света Неделя“ № 5, с ЕИК 000695317, безвъзмездно право на прокарване на отклонение от общата мрежа и съоръжения на техническата инфраструктура и сервитут през поземлени имоти в гр. Трявна за преминаване на подземна кабелна линия за присъединяване на филиал за спешна медицинска помощ (ФСМП) в ПИ 73403.501.2572 по КК и КР на гр. Трявна, собственост на Община Трявна, както следва:

* В имот, частна общинска собственост, УПИ І-537, кв.23 по плана гр. Трявна, представляващ ПИ с идентификатор 73403.501.2572 по кадастралната карта и кадастрални регистри на гр. Трявна, с начин на трайно ползване (НТП) – Ниско застрояване - Болница в гр. Трявна - безвъзмездно право на прокарване на подземна кабелна линия с обща дължина 2,85 линейни метра и обща сервитутна площ 6,00 кв.м.
* В имот, публична общинска собственост, УПИ V-537, кв.23 по плана гр. Трявна, представляващ ПИ с идентификатор 73403.501.2442 по кадастралната карта и кадастрални регистри на гр. Трявна, с начин на трайно ползване (НТП) – за друг обществен обект, комплекс в гр. Трявна - безвъзмездно право на прокарване на подземна кабелна линия с обща дължина 42,85 линейни метра и обща сервитутна площ 90,00 кв.м.

2. Възлага на Кмета на Община Трявна да издаде Заповед по чл.193, ал.4 от ЗУТ.

Прието с поименно гласуване с 15 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**